Episode 9 Det har snart gått en måned. Deltagerne blir lenket sammen to og to, og må spise, sove og gå på do sammen. Kun de som holder ut sammen, får være med å kjempe i kappestriden. Kristoffer blir lenket sammen med Marte, som dolket ham i ryggen i det forrige øyrådet, men vinner likevel kappestriden. Han kan velge mellom å gi alle en boks med nudler eller å invitere med seg en person på en romantisk middag på en annen øy. Kristoffer velger til alles overraskelse å invitere med seg Marte på middag. Kanskje ikke så dumt med hensyn til senere stemmegivning.